ตลาดหุ้นเอเชียดีดขึ้นเช้านี้ รับดาวโจนส์พุ่ง-ข้อมูลการผลิตสหรัฐสดใส
ตลาดหุ้นเอเชียดีดขึ้นเช้านี้ รับดาวโจนส์พุ่งแรง-ข้อมูลการผลิตสหรัฐสดใส
4 ก.ค. 2560

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในเช้าวันนี้ ขานรับดัชนีดาวโจนส์ตลาดหุ้นนิวยอร์กที่ปิดพุ่งขึ้นแข็งแกร่งเมื่อคืน โดยได้แรงหนุนจากการทะยานขึ้นของหุ้นกลุ่มธนาคารและพลังงาน
ดัชนี NIKKEI 225 ตลาดหุ้นญี่ปุ่นเปิดวันนี้ที่ 20,192.27 จุด เพิ่มขึ้น 136.47 จุด, ดัชนี SSE Composite ตลาดหุ้นจีนเปิดวันนี้ที่ 3,192.89 จุด ลดลง 3.02 จุด, ดัชนี HSI ตลาดหุ้นฮ่องกงเปิดวันนี้ที่ 25,782.85 จุด ลดลง 1.32 จุด, ดัชนี TAIEX ตลาดหุ้นไต้หวันเปิดวันนี้ที่ 10,397.93 จุด ลดลง 14.86 จุด, ดัชนี KOSPI ตลาดหุ้นเกาหลีใต้เปิดวันนี้ที่ 2,395.24 จุด เพิ่มขึ้น 0.76 จุด, ดัชนี FTSE STI ตลาดหุ้นสิงคโปร์เปิดวันนี้ที่ 3,231.26 จุด เพิ่มขึ้น 7.80 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,767.65 จุด ลดลง 1.02 จุด
นอกจากนี้ ตลาดยังได้แรงหนุนจากข้อมูลเศรษฐกิจสหรัฐที่สดใส โดยผลสำรวจของสถาบันจัดการด้านอุปทานของสหรัฐ (ISM) ระบุว่า ดัชนีภาคการผลิตของ ISM ปรับตัวขึ้นสู่ระดับ 57.8 ในเดือนมิ.ย. จากระดับ 54.9 ในเดือนพ.ค. และสูงกว่าตัวเลขคาดการณ์ของนักวิเคราะห์ที่ระดับ 55.1
 